41. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ Αριθ. 512/Κ.202 της 30 Αυγ./9 Σεπτ.  1974 (ΦΕΚ Β΄ 870) Περί ορισμού της συνθέσεως της Επιτροπής Συντονισμού Παρεμβάσεως. Έχοντες υπ’ όψει: 1.Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων». 2.Τας διατάξεις του άρθρ. 12 του Α.Ν. 148/67 «περί μέτρων προς ενίσχυσιν της Κεφαλαιαγοράς». 3.Την υπ’ αριθ. πρωτ. Ε.Π. 320/Κ.92/3.2.73 απόφασιν του Υπουργού Εθνικής Οικονομίας «περί συγκροτήσεως μηχανισμού παρεμβάσεως εν τω Χρηματιστηρίω Αθηνών». 4.Την υπ’ αριθ. πρωτ. 3510/Κ.93/3.2.73 απόφασιν του Υπουργού Εθνικής Οικονομίας «περί συστάσεως Επιτροπής Συντονισμού Παρεμβάσεως», αποφασίζομεν: Ορίζομεν εφ’ εξής την σύνθεσιν της Επιτροπής Συντονισμού Παρεμβάσεως, ως ακολούθως: 1.Ο Υπουργός Συντονισμού και Προγραμματισμού, ως Πρόεδρος. 2.Ο Υπουργός Οικονομικών. 3.Ο Υπουργός Εμπορίου. 4.Ο Διοικητής της Τραπέζης της Ελλάδος. 5.Ο Διοικητής της Εθνικής Τραπέζης της Ελλάδος. 6.Ο Υποδιοικητής της Τραπέζης της Ελλάδος και Πρόεδρος της Επιτροπής Κεφαλαιαγοράς. Έργον της ως άνω Επιτροπής έσται η παρακολούθησις των εξελίξεων και τάσεων εν τω Χρηματιστηρίω Αθηνών, ιδίως όσον αφορά την διαμόρφωσιν των τιμών και την παροχήν οδηγιών δια την λειτουργίαν του Μηχανισμού Παρεμβάσεως, προς τον σκοπόν αποτροπής αποτόμων και υπερμέτρων διακυμάνσεων των τιμών των μετοχικών αξιών. Η παρούσα δημοσιευθήτω δια της Εφημερίδος της Κυβερνήσεως. 12.Π.α.39-41 Χρηματιστήρια 